# data[].attributes.body
Α ρχοντικό του Γεωργίου Σβαρτς στα Αμπελάκια

Το αρχοντικό του προέδρου του Συνεταιρισμού των Αμπελακίων, Γεωργίου Μαύρου ή Σβαρτς θεμελιώθηκε το 1787 και αποπερατώθηκε το 1798. Πλημμυρισμένο από καλαίσθητα διακοσμητικά στοιχεία και αρμονικά συνταιριασμένα χρώματα στις τοιχογραφίες του, αποτελεί δείγμα χαράς και δράσης. Το ξύλο είναι το κυρίαρχο στοιχείο τόσο στα ταβάνια όσο και ως επένδυση στους τοίχους. Τρία πατώματα, το κατώι, το μετζοπάτωμα και το ανώι, χωρούσαν “χίλιους καλούς”, ενώ στο ισόγειο η δράση του συνεταιρισμού είχε στεγάσει ορισμένες λειτουργικές ανάγκες της. Η περιήγηση στο εσωτερικό του θα σας εντυπωσιάσει. Ως δημιουργός της κατασκευαστικής σύλληψης αναφέρεται σε μακέτα που βρέθηκε στο αρχοντικό, ο Ιωάννης Ζερμπηνός ενώ οι τοιχογραφίες είναι έργο του του Λ. Λόλη.

Λ αογραφικό & Ιστορικό Μουσείο Αμπελακίων

Το Λαογραφικό και Ιστορικό Μουσείο Αμπελακίων Λάρισας εγκαινιάστηκε το 2001 και ως σκοπό έχει τη διατήρηση της πολιτιστικής κληρονομιάς της Ιστορικής Κοινότητας. Συρραφή εικόνας, μυρωδιάς κι όσων μας πάνε πίσω στο χρόνο συνδέοντας το πριν με το τώρα. Καλοβαλμένα τα αντικείμενα σε μια αξιόλογη αναπαράσταση της καθημερινότητας των Αμπελακιωτών μέσα από τα εκθέματα του Λαογραφικού και Ιστορικού Μουσείου. Θα το αναζητήσετε στο κέντρο του χωριού στο αναστηλωμένο αρχοντικό του “Μολά”. Τα δωμάτια ανοίγουν τις πόρτες τους και φέρνουν στο φως συνήθειες, αντιλήψεις και λέξεις ένα με το παρελθόν. Σας περιμένουν.

Μ ουσείο Αμπελακίων Περιόδου 40' - 49'

Ένα Μουσείο που λειτουργεί σαν φάρος προβολής του έπους της Εθνικής Αντίστασης και του Δημοκρατικού Στρατού Ελλάδας. Και η νεότερη ιστορία έχει τη θέση της στα Αμπελάκια. Περίοδος 1940-1949 και η δράση της Εθνικής Αντίστασης, του Δημοκρατικού Στρατού και ο εμφύλιος πόλεμος έρχονται στο προσκήνιο. Πρόσωπα και γεγονότα που διαδραματίστηκαν στην ευρύτερη περιοχή του Κισσάβου και του Κάτω Ολύμπου αλλά και στην περιοχή της Λάρισας γίνονται γνωστά από τις σχετικές μαρτυρίες και τα τεκμήρια.

(Πηγή: https://gotempi.gr/)

# data[].attributes.body
Ο οικισμός της Γυρτώνης (παλαιότερη ονομασία Μπάκραινα) έχει 107 κατοίκους. Μέχρι το 1952 ήταν ιδιοκτησία της Οικογένειας Παπαγεωργίου και στην συνέχεια απαλλοτριώθηκε από το κράτος και δόθηκε ένα μέρος των κτημάτων αυτών σε ακτήμονες της περιοχής (κυρίως του Μακρυχωρίου, της Γυρτώνης και της Φαλάνης). Οι κάτοικοι της Γυρτώνης ασχολούνται με την γεωργία και κατά κύριο λόγο με την βαμβακοκαλλιέργεια, την σιτοπαραγωγή και την τευτλοκαλλιέργεια.

Η αρχαία Γυρτώνη, η οποία δεν έχει εντοπιστεί εικάζεται ότι βρίσκονταν στους πρόποδες του Ολύμπου, στα βόρεια της Λάρισας και κοντά στον Πηνειό ποταμό. Θεωρείται αρχαιότατη πόλη της Πελασγιώτιδος της Θεσσαλίας, αναφερόμενη ως πόλη των Φλεγυών. Θεμελιωτής της πόλης είναι ο Γύρτων, αδερφός του Φλέγυου. Όμως η πόλη δεν έχει πάρει την ονομασία από τον θεμελιωτή της, αλλά από τη θυγατέρα του Φλέγυου, η οποία λεγόταν Γυρτώνη και ήταν ηρωίδα της ομώνυμης πόλης. Έχουν διασωθεί από την πόλη αυτή νομίσματα τα οποία άνηκαν σε δύο περιόδους 400-344 π.Χ. και 300-200 π.Χ.

Σ ύμφωνα με την αρχαία παράδοση, ο Ιπποκράτης που πέθανε στην Λάρισα, θάφτηκε στην έξοδο της πόλης, πάνω στον δρόμο για την Γυρτώνη. Η πιο σημαντική μαρτυρία για τον τάφο του πατέρα της Ιατρικής, προέρχεται από το Σωράνο τον Εφέσιο που στο έργο του «Βίοι Ιατρών» σημειώνει ότι: θάφτηκε ανάμεσα στην Γυρτώνη και στη Λάρισα και κάποιος μπορεί να δει το μνήμα του και σήμερα. (Πηγή: https://ampelwnaslarisas.blogspot.com/2015/03/blog-post_509.html)

Στην περιοχή υπάρχει ένα παλιό και ξεχασμένο μέχρι και πριν λίγα χρόνια μαγκανοπήγαδο στη θέση «Μπάρα» της Γυρτώνης. Από τη λειτουργία του μαγκανοπήγαδου το οποίο λειτουργούσε με τη χρήση δύο αλόγων συνήθως τυφλών, ώστε να μην ζαλίζονται από την περιστροφική κίνηση, ποτίζονταν τα χιλιάδες αιγοπρόβατα και μεγάλα ζώα του τσιφλικιού Παπαγεωργίου.

(Πηγή: https://www.eleftheria.gr/%CE%BB%CE%AC%CF%81%CE%B9%CF%83%CE%B1/item/64989-.html)

# data[].attributes.body
Μιχάλης

# data[].attributes.body
Ο Μορφωτικός Σύλλογος Όσσας διατηρώντας άσβεστη την παράδοση διοργανώνει τη 2η ,ημέρα του Πάσχα τον παραδοσιακό χορό <<Ζεμπέλι>>. Η εκδήλωση γίνεται κάθε χρόνο στην πλατεία του χωριού μετά την θεία λειτουργία και περιλαμβάνει παραδοσιακά, δημοτικά τραγούδια της Όσσας με χαρακτηριστικό χορό. Τα τραγούδια έχουν τις ρίζες τους βαθιά στο παρελθόν της ιστορίας του χωριού ,προερχόμενα από την Σπηλιά. Τα θέματα τους αντλούνται από την καθημερινότητα με τις χαρές και τις πίκρες της ζωής, αλλά και από την ιστορία, καθώς αναφέρονται στον ξεριζωμό των Ελλήνων κατά την Τουρκοκρατία. Διακρίνονται για την μελωδία και τον έντονο συναισθηματισμό τους. Τα τραγούδια αυτά χορεύονται από άνδρες και γυναίκες σε δύο κύκλους. Οι άνδρες χορεύουν στον εξωτερικό κύκλο και οι γυναίκες στον εσωτερικό. Κάθε στίχος των τραγουδιών, τραγουδιέται πρώτα απο τους άνδρες μια φορά και στη συνέχεια ο ίδιος στίχος επαναλαμβάνεται απο τις γυναίκες. Μερικά απο αυτά είναι: το <<Ζεμπέλι>>, η <<Μαυρομάτα>>, ο <<Καλογεράκι>> και το <<Κάτω στις άσπρες θάλασσες>>, τραγούδια συνδεδεμένα με την ιστορία του χωριού.

(Πηγή: http://mpsossas.blogspot.com/2015/05/13-4-15.html)

# data[].attributes.body
Το Πετρογέφυρο

Χτίστηκε το 1726 από τον Οσμάν πασά και αποτελεί ίσως το μεγαλύτερο πολύτοξο γεφύρι στον ελληνικό χώρο. Κατά την αρχαιότητα, ήταν το πέρασμα από τη Μακεδονία στη Θεσσαλία. Οι προβλέψεις για την αποφυγή του μένους των καιρικών φαινομένων και της ορμής του ποταμού χτίζοντάς το στο σημείο με την χαμηλότερη ροή του νερού, δεν απέδωσαν. Δίπλα στο Πετρογέφυρο, μικρή ήσυχη λίμνη καθρεπτίζει την ανάγκη για επικοινωνία και διατυμπανίζει το μήνυμα της διαχρονικής αξίας του, εκεί που άλλοτε δέσποζε ναός αφιερωμένος στο Θεό Απόλλωνα.

Γιορτή Ακτινίδιου στον Πυργετό

Ε ύφορη γη και οι καρποί άριστοι. Τα ακτινίδια Πυργετού και Αιγάνης ξεχωρίζουν για την ποιότητα και γεύση τους στην Ελλάδα και στο Εξωτερικό. Νέες καλλιέργειες κάθε χρόνο εμπλουτίζουν την παραγωγή και δυναμώνουν τον πρωτογενή τομέα. Η Γιορτή του Ακτινιδίου έχει την υποστήριξη της Περιφέρειας Θεσσαλίας και συγκεντρώνει το ενδιαφέρον των επισκεπτών που έχουν την ευκαιρία να δοκιμάσουν προϊόντα με βάση το ακτινίδιο.

(Πηγή: https://gotempi.gr/)

# data[].attributes.body
Χαρακτηρισμένη ως παραδοσιακός οικισμός η Κρανιά, έχει αναγεννηθεί από τις στάχτες της πολλές φορές (Τούρκοι και Γερμανοί κατακτητές). Οι κάτοικοι έχουν επιδείξει δύναμη ψυχής, καθώς έχουν καταφέρει να προοδεύσουν και να διατηρήσουν την παράδοση σε σημαντικό βαθμό. Αγαπημένος προορισμός καλοκαιρινών διακοπών, χαρίζει πανοραμική θέα ως τη Χαλκιδική κατέχοντας μια ξεχωριστή θέση στην καρδιά όλων όσοι την επισκέπτονται.

Χορταίνει η ματιά πράσινο απ’ τα πλατάνια, θαλασσί του Αιγαίου, λευκό από τις χιονισμένες κορυφές του Κισσάβου και μοναδική απόλαυση της χρωματικής παλέτας που εμφανίζεται στον ουρανό στο καλωσόρισμα της κάθε μέρας.

Μπορείτε να δείτε την παραδοσιακή πλατεία και μοναδικής ομορφιάς εκκλησίες με ιστορία και με σημαντικά κειμήλια. Στο υπαίθριο θέατρο που βρίσκεται στο Χοροστάσι στην άκρη του χωριού, φιλοξενούνται κάθε καλοκαίρι σημαντικές παραστάσεις και πολιτιστικά δρώμενα.

Σημαντικά μνημεία:

Ιερός Ναός Παναγίας 100 μ.Χ

Ιερός Ναός Αγίων Ταξιαρχών

Κτίρια Πολιτιστικής Αξίας

Οικία Δ. Πουρλιώτη

Νικούλειο Ίδρυμα

(Πηγή: https://gotempi.gr/)

# data[].attributes.body
Ο Πυργετός έχει 1.500 κατοίκους, όμορφα και μεγάλα σπίτια, πέτρινες πλατείες, σχολεία και μαγαζιά. Όμορφα εξωκκλήσια είναι μέσα στο καταπράσινο δάσος πάνω από τον Πηνειό. Μεγάλη προσωπικότητα που έζησε και έδρασε στον Πυργετό ήταν ο Μαρίνος Αντύπας.

(Πηγή: https://gotempi.gr/)

# data[].attributes.body
Το Μακρυχώρι ανήκει στον Δήμο Τεμπών της περιφέρειας Λάρισας. Η επίσημη ονομασία του είναι Μακρυχώριον. Είναι χτισμένο απέναντι ακριβώς από την κορυφή του Κισσάβου και στους πρόποδες του βουνού Καρακόπετρα σε υψόμετρο 110 μ.

Αρχαιολογικός χώρος

Το 1999-2000 στα πλαίσια κατασκευής της νέας εθνικής οδού Αθηνών Θεσσαλονίκης ανακαλύφθηκε ένας νέος πολιτισμός που είχε αναπτυχθεί εκεί πριν 25 αιώνες. Από το 2000 μέχρι και σήμερα στον χώρο έχει αποκαλυφθεί ένα μεγάλο μέρος σωζόμενων ευρημάτων δυο ιστορικών περιόδων με χιλιετίες διαφορά μεταξύ τους, του 5.300 π.Χ. (νεολιθικής εποχής) και αντίστοιχα του 1200 π.Χ. (μυκηναϊκής εποχής), από την Εφορεία Αρχαιοτήτων Λάρισας με τη στήριξη του Δήμου Τεμπών. Στην νεολιθική εποχή ανήκουν τρεις τάφροι καθώς και αρχιτεκτονικά κατάλοιπα, δάπεδα και λιθοστρώματα. Σύντομα ο αρχαιολογικός χώρος θα είναι επισκέψιμος.

Πηγή: https://magnesianews.gr/thessalia/enas-archeologikos-thisavros-sto-makrychori.html

Ιππικοί αγώνες

Π ριν από 10 χρόνια διοργανώθηκαν οι πρώτοι ιππικοί αγώνες από τον Ιππικό Όμιλο «ο Άγιος Γεώργιος» στο Μακρυχώρι. Χιλιάδες επισκέπτες έρχονται κάθε χρόνο για να δουν και να θαυμάσουν τους αναβάτες.

Πηγή: https://gotempi.gr/politismos-topikes-giortes/ippikoi-agones/

Φεστιβάλ χορού

Το φεστιβάλ χορού το διοργανώνει ο Σύλλογος Γυναικών Μακρυχωρίου κάθε καλοκαίρι και συγκεκριμένα τον μήνα Ιούλιο. Έχει γίνει θεσμός στην ευρύτερη περιοχή του νομού Λάρισας. Είναι ένα αντάμωμα πολιτισμών και λαών το οποίο διαρκεί 5 μέρες. Ο χορός και η μουσική σε ταξιδεύουν από τόπο σε τόπο, από χώρα σε χώρα και είναι η μόνη γλώσσα που οι άνθρωποι καταλαβαίνουν. Όλοι έχουν την ευκαιρία να γνωρίσουν την παράδοση πέρα από τα σύνορα και να διακρίνουν τις διαφορές και τα κοινά στοιχεία με τις άλλες χώρες.

Πηγή: https://gotempi.gr/politismos-topikes-giortes/festival-paradosiakon-xoron/

Ακόμη στο λαογραφικό μουσείο του χωριού , έχεις τη δυνατότητα να δεις πολλά αντικείμενα και φορεσιές μιας άλλης εποχής.

# data[].attributes.headline
Αιγάνη Λάρισας 

# data[].attributes.subject
Αιγάνη Λάρισας 

# data[].attributes.body
Βουνό και θάλασσα, μια ανάσα δρόμος. Η Αιγάνη, όμορφη αποχαιρετά και καλωσορίζει τους επισκέπτες στα σύνορα της Θεσσαλίας με τη Μακεδονία. Η προνομιακή γεωγραφική θέση του χωριού εξασφαλίζει εύκολη πρόσβαση από τον εθνικό οδικό άξονα. Στην Αιγάνη προσελκύει το ενδιαφέρον των επισκεπτών, τόσο το πλούσιο φυσικό περιβάλλον όσο και σημαντικά θρησκευτικά μνημεία, όπως η εκκλησία του Αγ. Αθανασίου από τον 14ο αιώνα η οποία έχει χαρακτηριστεί ως το παλαιότερο ξωκλήσι του Νομού Θεσσαλίας, καθώς και η εκκλησία της γεννήσεως της Θεοτόκου. Άλλα μνημεία είναι στον Λόφο Καραλή ο αρχαιολογικός χώρος και το τμήμα βυζαντινού κάστρου, στο Καστρί Λουτρό το Βυζαντινό φρούριο και το Τουρκικοελληνικό φυλάκιο στην Αιγάνη.

(Πηγή: https://gotempi.gr/)

# data[].attributes.body
Το δάσος της Καλλιπεύκης

Αν ονειρεύεσαι να κάνεις πικ -νικ χωρίς να προβληματίζεσαι αν όλοι θα περάσουν καλά, η πρόταση είναι το δάσος της Καλλιπεύκης σε υψόμετρο 1.100μ. Βαθύ πράσινο από πεύκα και έλατα, οργανωμένος χώρος αναψυχής στην θέση “Πατωμένη”, κρυστάλλινο νερό, χώρος για να παίξουν τα παιδιά, κι όλα αυτά μόνο 2Km από το χωριό Καλλιπεύκη.

Φεστιβάλ Αφήγησης Ολύμπου στην Καλλιπεύκη

Να σου πω μια ιστορία να πλουτίσει η φαντασία. Συμπυκνωμένα σφηνάκια σοφίας και γνώσης απ’ όλο τον κόσμο που φτάνουν στις καρδιές των ακροατών μέσα από την αλάνθαστη συνταγή της αφήγησης. Ιδανικό περιβάλλον για ευήκοα ώτα και ανοιχτό νου, σας περιμένει να δοκιμάσετε το διαφορετικό και το ευέλικτο του θεσμού που άνοιξε “τα βιβλία του” το 2003. Η αντίληψη και η ερμηνεία του κόσμου, η αυτοαντίληψη, η παράδοση και ο πολιτισμός, η σκέψη και η ψυχαγωγία, η επιστήμη και ο προβληματισμός, έχουν λάβει θέση στην πλαγιά, στο δάσος της Καλλιπεύκης.

(Πηγή: https://gotempi.gr/)

# data[].attributes.location_name
Επαρχιακή Οδός Λάρισας-Ευαγγελισμού, Ελάτεια

# data[].attributes.body
Ελάτεια ανήκει στον Δήμο Τεμπών και είναι ένα μέρος που αξίζει να επισκεφτεί καείς. Κάνοντας βόλτες στους δρόμους της, θα ανακαλύψουμε την ιστορία και τις παραδόσεις της.

Η πλατεία της είναι αφιερωμένη στη μνήμη του ιπτάμενου Κωνσταντίνου Καραλή που έχασε τη ζωή του την ώρα του καθήκοντος. Εκεί βρίσκεται ένα μνημείο με τον αετό και δίπλα μια παραδοσιακή πέτρινη βρύση, καθώς επίσης το γραφείο της κοινότητας και το αγροτικό ιατρείο.

Π  ροχωρώντας φτάνουμε στον ναό της Ζωοδόχου Πηγής που είναι η προστάτιδά μας. Η εκκλησία χτίστηκε το 1901 και στο προαύλιό της ξεχωρίζει ο αιωνόβιος πλάτανος που έχει φυτρώσει με τη χάρη της Παναγίας. Στις ρίζες που υπάρχει μια βρύση με δροσερό νερό από το 1978.

Τ ο μουσείο Θεσσαλικής Ζωής, αποτελεί έναν πολυχώρο προσομοίωσης παραδοσιακών αγροτικών δραστηριοτήτων, που δίνει στον επισκέπτη τη δυνατότητα να ζήσει την εμπειρία του παρελθόντος.

Συνεχίζοντας, φτάνουμε στο δημοτικό σχολείο, που εδώ και κάποια χρόνια δεν λειτουργεί. Στον χώρο ο πολιτιστικός σύλλογος διοργανώνει πολλές εκδηλώσεις.

Μ έσα στους αγροτικούς δρόμους βρίσκεται και ο παλιός σιδηροδρομικός σταθμός, που σήμερα δεν λειτουργεί αφού έχει κατασκευαστεί νέος πιο ασφαλής.

Το χωριό Ελάτεια είναι υπέροχο, γεμάτο παραδοσιακές γωνιές. Μακάρι όλοι να μπορέσουν να το επισκεφτούν ν και σίγουρα θα μαγευτούν από τις ομορφιές του.

# data[].attributes.attachment_caption
Μιχαήλ Άγγελος

# data[].attributes.body
Η Ραψάνη είναι ένα γραφικό χωριό με υψόμετρο 600 μ και 30 χμ απόσταση από το Μακρυχώρι Λάρισας.

Η Ραψάνη βρίσκεται κοντά στην κοιλάδα των Τεμπών, με πλακόστρωτα σοκάκια και πολύ δροσιά. Επιπλέον, υπάρχει και μια δημοτική βιβλιοθήκη στο κέντρο της πλατείας. Στα βήματα του Καραγάτση, που έζησε κι έγραψε σε αυτόν τον τόπο και γενέτειρα του Λογίου Δ. Γοβδελά, μπορείς να δεις τους έξι νερόμυλους, μάρτυρες της μακραίωνης ιστορίας του χωριού.

Στα τέλη του Αυγούστου η γιορτή του κρασιού και αμπέλου συγκεντρώνει πολλούς πολίτες για να γευτούν τα περίφημα κρασιά και να επισκεφτούν το μουσείο οίνου.

Η φήμη της Ραψάνης για τα γράμματα και το εμπόριο ήταν μεγάλη στους αιώνες. Η λάμψη της κορυφώνεται κατά τον 17ο αιώνα με την ίδρυση το 1767 της περίφημης σχολής της Ραψάνης.

(Πηγή: https://gotempi.gr/)

# data[].attributes.body
Ι .Ν. Αγίας Παρασκευής

Κάθε φορά που οι προσκυνητές περνούν τη γέφυρα για να φτάσουν στην εκκλησία της Αγ. Παρασκευής, είναι σαν να έρχονται για πρώτη φορά. Όλο και πιο όμορφος ο περιβάλλον χώρος. Ο ναός χτίστηκε το 1910 από τον Ο. Σ.Ε και έκτοτε χιλιάδες επισκέπτες συρρέουν να προσκυνήσουν στην προστάτιδα Αγία Παρασκευή στις 26 Ιουλίου, που γιορτάζει. Στη μικρή σπηλιά δίπλα στην εκκλησία ένας-ένας οι πιστοί φτάνουν ως το αγίασμα που αναβλύζει από το βράχο.

Ο τεκές του Χασάν Μπαμπά στα Τέμπη

Ο τεκές (μονή) που χρονολογείται από τον 15ο αιώνα και οικοδομήθηκε από τον Δερβίση Χασάν Μπαμπά ο οποίος ήταν για τους μουσουλμάνους θαυματουργός άγιος και ανήκε στο μοναστικό τάγμα των Μπεκτασήδων, βρίσκεται δίπλα στο ποτάμι. Από τα ερείπια που άφησε πίσω του ο χρόνος, γίνεται προσπάθεια ανασύστασης του αρχικού έργου, από μια εικόνα του, που διασώζεται στην χαλκογραφία του Edward Bowell.

Το «Χάνι της Κοκκώνας»

Στη θέση “Χάνι της Κοκκώνας”» το Υπουργείο Πολιτισμού και Αθλητισμού  και η Εφορεία Αρχαιοτήτων Λάρισας, κατά τη διάρκεια της κατασκευής του νέου οδικού άξονα η ΕΦΑ Λάρισας διεξήγαγε ανασκαφές στην δυτική είσοδο της κοιλάδας των Τεμπών στη θέση «Χάνι της Κοκκώνας», κτίσμα του 19ου αιώνα, από το 2008-2013. Συγκεκριμένα, τα τελευταία χρόνια έχουν βρεθεί στην τοποθεσία σπουδαία αρχαιολογικά ευρήματα που μαρτυρούν τα αρχιτεκτονικά κατάλοιπα ενός ελληνιστικού συγκροτήματος, λατρευτικού και εργαστηριακού χαρακτήρα, ενός βυζαντινού ναού και ενός βυζαντινού κτιρίου που χαρακτηρίστηκε ως πανδοχείο. (επισκέψιμα από τα έτη 2016-17)

Το Κάστρο της Ωριάς

Κάστρα με αρχόντισσες και πολιορκητές. Ιστορίες που αναπαράγονται από γενιά σε γενιά φέρνοντας στο φως το γάμο της πραγματικότητας με τη μυθοπλασία. Η κόρη του άρχοντα αρνείται την παράδοση στον τούρκο κατακτητή που για δώδεκα χρόνια μηχανεύεται τρόπους να εισχωρήσει στο κάστρο. Όταν φτάνει στο στόχο του, εκείνη, ωραία και αποφασισμένη πέφτει στα βράχια και ξεψυχά. Εκεί ξεφύτρωσε ροδιά που μόνο τρία ρόδα μπορούσε να καρπίσει. Εκεί χτίστηκε και κάστρο. Σώζεται ο οχυρωματικός βυζαντινός περίβολος του κάστρου από τον 15ο αιώνα από όπου στρατηγικά γίνονταν ο έλεγχος του περάσματος στην κοιλάδα των Τεμπών. Ορατό παραμένει μόνο ένα τμήμα του προμαχώνα, καθώς το μεγαλύτερο μέρος του κάστρου καταστράφηκε κατά τις εργασίες διάνοιξης της εθνικής οδού.

Η Κοιλάδα των Τεμπών

Δέκα χιλιόμετρα μαγευτικό τοπίο κατά μήκος του ποταμού Πηνειού κι ένα φαράγγι πλάτους 25 μέτρων είναι αρκετά για να εξάψουν τη φαντασία, να διεγείρουν τα συναισθήματα, να δώσουν αφορμή στη δημιουργική σκέψη των καλλιτεχνών. Η κοιλάδα είναι δημιούργημα ενός χωρισμού δύο βουνών (Όλυμπος και Κίσσαβος) μετά από σεισμική δόνηση που κατά τους ιστορικούς απελευθέρωσε το συσσωρευμένο νερό που κάλυπτε τον Θεσσαλικό κάμπο και με ορμή έψαχνε δίοδο προς τη θάλασσα. Ιδανικό σημείο για φωτογράφηση, η κρεμαστή γέφυρα (1960) που ενώνει τις δύο όχθες του Πηνειού, δύο μόλις βήματα από την εθνική οδό.

(Πηγή: https://gotempi.gr/)

# data[].attributes.body
Δημοτική Βιβλιοθήκη Συκουρίου

Ένα πρώην βιομηχανικό κτίριο στο Συκούριο, στους πρόποδες του Κισσάβου ανακατασκευάστηκε και λειτουργεί από το 2013 ως πνευματικό και πολιτιστικό κέντρο της ευρύτερης περιοχής. Σύγχρονο και καλαίσθητο, αποτελεί πνεύμονα στήριξης και ανάπτυξης για τους κατοίκους του Συκουρίου. Διαθέτει περισσότερα από 5.000 βιβλία και φιλοξενεί εκδηλώσεις πολιτιστικού ενδιαφέροντος ικανοποιώντας τις σύγχρονες απαιτήσεις πληροφόρησης.

Λ αογραφικό Μουσείο Συκουρίου Ιωάννης Πράπας στους Μύλους

Ο παλιός νερόμυλος έδωσε τη θέση του σ’ ένα ακόμη Μουσείο στην περιοχή του Δήμου Τεμπών στο χωριό Συκούριο. Το Λαογραφικό Μουσείο Συκουρίου “Ιωάννης Πράπας”, στεγάζει χίλια και πλέον λαογραφικά αντικείμενα που συγκέντρωσε ένας από τους κορυφαίους λαογράφους της περιοχής, ο Γιάννης Πράππας. Με το συγγραφικό έργο του και την πολυετή ενασχόλησή του με θέματα της παράδοσης και της λαογραφίας, τροφοδότησε τη γνώση αθέατων πτυχών της αγροτικής ζωής.

Κωνσταντίνεια στο Συκούριο

Θ  ρησκευτικό συναίσθημα, αθλητικός παλμός και πολιτιστικά δρώμενα, συνυπάρχουν στα “Κωνσταντίνεια” στο Συκούριο. Είναι γιορτή που εντοπίζει τα κοινά και μεγάλα με αφορμή την γιορτή των πολιούχων Κωνσταντίνου και Ελένης και φέρνει κοντά για τρεις ημέρες τον τοπικό πληθυσμό και τους επισκέπτες. Η διοργάνωση αποτελεί συν διοργάνωση της Δημοτικής Κοινότητας Συκουρίου σε συνεργασία με τον Δημοτικό οργανισμό Πολιτισμού Αθλητισμού Περιβάλλοντος Παιδείας Τεμπών.

Γιορτή Αμυγδάλου στο Συκούριο

Η διατροφική αξία του αμύγδαλου ως ισχυρού αντιοξειδωτικού είναι γνωστή και συγκεντρώνει το ενδιαφέρον επιστημόνων και καταναλωτικού κοινού με εορτασμούς και επιστημονικές ημερίδες. Αμυγδαλολιχουδιές πρωταγωνιστούν σε διαγωνισμό γευσιγνωσίας για ντόπιους και επισκέπτες ανεβάζοντας ψηλά τον πήχη. Το αμύγδαλο αποτελεί μοχλό ανάπτυξης για την περιοχή του Συκουρίου και πόλος έλξης επισκεπτών προκειμένου να δοκιμάσουν τον εξαιρετικό και αγαπημένο καρπό. Πρόκειται για δυναμική καλλιέργεια, η οποία συμβάλει ουσιαστικά στην ανάπτυξη της τοπικής οικονομίας του Δήμου Τεμπών.

Φεστιβάλ Χορωδιών στο Συκούριο

Οι μελωδίες της άνοιξης γίνονται ένα με τις ερμηνείες των μελών που συμμετέχουν στο χορωδιακό φεστιβάλ στο Συκούριο. Φωνές που γλυκαίνουν την ατμόσφαιρα και καλλιεργούν τη μουσική παιδεία. Ο Μουσικός σύλλογος Συκουρίου σε άριστη συνεργασία με τον Δήμο Τεμπών καθιέρωσαν τη γιορτή με σκοπό τη φιλία, την αλληλεγγύη και την τόνωση των ανθρώπινων δεσμών. Η εκδήλωση τελεί υπό την αιγίδα της Περιφέρειας Θεσσαλίας, είναι ελεύθερη για το κοινό, ενώ ταυτόχρονα συνεπικουρείται από την ενισχυτική δράση για συγκέντρωση τροφίμων μακράς διάρκειας για το Κοινωνικό Παντοπωλείο του Δ. Τεμπών.

# data[].attributes.body
Ι .Ν. Αγίου Γεωργίου στα Αμπελάκια

Η Εκκλησία του Αγίου Γεωργίου είναι χτισμένη στα τέλη του 15ου ή αρχές του 16ου αιώνα, με αξιόλογες τοιχογραφίες στο εσωτερικό της και σπάνιες εικόνες με σημαντικότερη αυτή του Αγίου Γεωργίου ένθρονου.

Ο Ναός του Αγίου Γεωργίου είναι αφιερωμένος στον Δρακοντοκτόνο Άγιο και αποτελεί πιστό δείγμα παραδοσιακής αρχιτεκτονικής των Αμπελακίων.

Ο Άγιος Γεώργιος, ο οποίος είναι πολιούχος του χωριού, ανεγέρθηκε το 1720, ιστορήθηκε το 1721 από τον αγιογράφο Κωνσταντή, έχει στολιστεί δε με τοιχογραφίες και έχει πλουτιστεί με ξυλόγλυπτο Τέμπλο και Χορό.

Αξίζει, επίσης, να αναφέρουμε πως στον προαύλιο χώρο του ναού και στο νότιο μέρος αυτού συναντάμε την προτομή του Αμπελακιώτη Επισκόπου Ρωγών Ιωσήφ, ο οποίος υπήρξε ήρωας στην πολιορκία του Μεσολογγίου, στοιχείο το οποίο μαρτυρά την έντονη σχέση και συμμετοχή των Αμπελακιωτών στον απελευθερωτικό αγώνα των Ελλήνων.

(Πηγή: https://gotempi.gr/)

# data[].attributes.location_name
Σπηλιά Λάρισας

# data[].attributes.headline
Σπηλιά Λάρισας

# data[].attributes.subject
Σπηλιά Λάρισας

# data[].attributes.body
Νερά και πανύψηλα δέντρα χαρακτηρίζουν την περιοχή. Ακολουθώντας τον χωματόδρομο από το χωριό Σπηλιά, φτάνεις σε δασικά σημεία που σου προσφέρουν γαλήνη και απόλαυση. Η διαδρομή σε κάνει να αισθάνεσαι πλήρης. Επιμέλεια: Νίκος Μπιτσαράς ΣΤ τάξη